કેટલાક દિવસો પહેલા ભારતના એક અંગ્રેજી અખબારના જાણીતા મહિલા પત્રકારે એક તલસ્પર્શી નિષ્કર્ષ પેશ કર્યો. તેમને કહ્યું કે , "અમે ૨૦૧૪ ની ભારતની લોકસભા ચૂંટણી દરમિયાન ભારતમાં, ચાલુ વર્ષે બ્રીકઝીટની ચૂંટણી દરમિયાન બ્રિટનમાં અને અમેરિકાની પ્રમુખપદની ચૂંટણી વખતે અમેરિકામાં કવરેજ કર્યું. આ ત્રણેય ચૂંટણીઓમાં એક એવી વાત જોવા મળી જે પહેલા ક્યારેય જોવા નહોતી મળી. આ ત્રણેય વખતે લોકોનો રોષ નેતાઓ કરતા અખબારો અને ન્યુઝ ચેનલોના પત્રકારો તથા ન્યુઝ ચેનલો પર ચર્ચા કરવા આવતા બુદ્ધિજીવીઓ પર વધારે હતો. કારણ ગણા બધા છે પણ નિષ્કર્ષ એ છે કે પત્રકારોએ વિશ્વસનીયતા ગુમાવી છે અને લોકો તેમને સ્પષ્ટ શબ્દોમાં કહેવા માંગે છે કે 'તમે અમને ના કહો કે અમારે શું કરવું જોઈએ અને ક્યાં વોટ આપવો જોઈએ. એ અમે જાણીએ છીએ.'"